8. การจัดการ และรายละเอียดของกรรมการ และผู้บริหาร

  - โครงสร้างการจัดการ

(* เป็นการจ้างหน่วยงานอิสระจากภายนอก)

1. คณะกรรมการบริษัท

ณ วันที่ 31 กรกฎาคม 2549 คณะกรรมการบริษัท ประกอบด้วยกรรมการ 14 ท่าน ดังนี้

  ----- ----------------------------- ------------------------------------
  1.    นายจตุพร สิหนาทกถากุล            ประธานกรรมการ

  2.    น.พ. เจริญ มีนสุข                กรรมการ

  3.    นายสุชาติ สิหนาทกถากุล            กรรมการ

  4.    นายเลิศศักดิ์ อัตศาสตร์             กรรมการ

  5.    น.พ. เดชา ตันไพจิตร             กรรมการ

  6.    น.พ. ปรีดี เหตระกูล              กรรมการ

  7.    นายวรดิษฐ์ วิญญรัตน์               กรรมการ

  8.    นายบำรุง ภู่ไพบูลย์                กรรมการ

  9.    นายประภัทร สุทธาเวศ             กรรมการ และที่ปรึกษาอาวุโส

  10.   น.พ. ประภาส ธีระกุล             กรรมการ

  11.   นายสุเมธ เจนเจษฎา              กรรมการ

  12.   นายไกรศักดิ์ ขัดคำ                ประธานกรรมการตรวจสอบและกรรมการอิสระ

  13.   นายดำรงฤทธิ์ มาณวพัฒน์            กรรมการตรวจสอบและกรรมการอิสระ

  14.   น.พ. เชิดศักดิ์ ธีระบุตร            กรรมการตรวจสอบและกรรมการอิสระ
  ----- ----------------------------- ------------------------------------

  เลขานุการบริษัท

  นางสาวมาลี บุญลีชัย เลขานุการบริษัท

กรรมการผู้มีอำนาจลงนามแทนบริษัท

ประกอบด้วยกรรมการสองในหกคนนี้ลงลายมือชื่อร่วมกัน ได้แก่ นายจตุพร สิหนาทกถากุล น.พ.
เจริญ มีนสุข นายประภัทร สุทธาเวศ น.พ. ประภาส ธีระกุล นายเลิศศักดิ์ อัตศาสตร์ และ น.พ.
ปรีดี เหตระกูล พร้อมประทับตราสำคัญของบริษัท

ขอบเขต หน้าที่ และความรับผิดชอบของคณะกรรมการบริษัท มีดังนี้

คณะกรรมการมีอำนาจและหน้าที่และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท
โดยสรุปอำนาจหน้าที่ที่สำคัญได้ ดังนี้

(ก) จัดให้มีการประชุมผู้ถือหุ้นเป็นการประชุมสามัญประจำปี ภายใน 4
เดือนนับแต่วันสิ้นสุดรอบระยะเวลาบัญชีของบริษัท

(ข) จัดให้มีการประชุมคณะกรรมการอย่างน้อย 3 เดือนต่อครั้ง

(ค) จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

(ง) คณะกรรมการอาจมอบอำนาจให้กรรมการคนหนึ่งหรือหลายคน
หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
โดยอยู่ภายใต้การควบคุมของคณะกรรมการ
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้นๆ
ได้เมื่อเห็นสมควร

ทั้งนี้
คณะกรรมการบริษัทอาจมอบอำนาจให้กรรมการผู้อำนวยการมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของกรรมการผู้อำนวยการซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้กรรมการผู้อำนวยการสามารถพิจารณาและอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
(ถ้ามี)
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

(จ) กำหนดนโยบาย เป้าหมาย แนวทาง แผนงานและงบประมาณของบริษัท
ควบคุมกำกับดูแลการบริหารและการจัดการของกรรมการผู้อำนวยการให้เป็นไปตามนโยบายที่ได้รับมอบหมาย
เว้นแต่ในเรื่องดังต่อไปนี้ คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ
อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
การลดทุน การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
หรือการซื้อหรือรับโอนกิจการของบริษัทอื่นมาเป็นของบริษัท การแก้ไขหนังสือบริคณห์สนธิหรือข้อบังคับ
เป็นต้น

นอกจากนี้ คณะกรรมการบริษัทยังมีขอบเขต
หน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย เช่น การทำรายการที่เกี่ยวโยงกัน
และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

(ฉ) พิจารณาโครงสร้างการบริหารงาน
แต่งตั้งกรรมการผู้อำนวยการและคณะกรรมการอื่นตามความเหมาะสม

(ช) ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

(ซ)
กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
หรือเป็นกรรมการของบริษัท เอกชน หรือบริษัทอื่นที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

(ฌ) กรรมการต้องแจ้งให้บริษัททราบโดยไม่ชักช้า
หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น หรือถือหุ้น
หรือหุ้นกู้เพิ่มขึ้นหรือลดลงในบริษัทหรือบริษัทในเครือ

ขอบเขต หน้าที่ และความรับผิดชอบของประธานกรรมการ มีดังนี้

ตามมติที่ประชุมคณะกรรมการ ครั้งที่ 2/2548 เมื่อวันที่ 8 เมษายน 2548 ได้มีการกำหนดขอบเขต
หน้าที่ และความรับผิดชอบของประธานกรรมการดังต่อไปนี้

(ก)
ร่วมพิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาอนุมัติ

  (ข) อนุมัติการจัดซื้อจัดจ้างในวงเงินไม่เกิน 5,000,000 บาทต่อครั้ง

ทั้งนี้ อำนาจของประธานกรรมการจะไม่รวมถึงอำนาจในการอนุมัติรายการใดที่อาจมีความขัดแย้ง
หรือรายการใดที่ประธานกรรมการหรือบุคคลที่เกี่ยวโยงกันกับประธานกรรมการมีส่วนได้ส่วนเสีย
หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย (ถ้ามี)
ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุม
คณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

2. คณะกรรมการตรวจสอบ

ตามมติที่ประชุมวิสามัญผู้ถือหุ้นของบริษัทฯ ครั้งที่ 4 /2547 ลงวันที่ 27 กันยายน 2547
ได้แต่งตั้งคณะกรรมการตรวจสอบของบริษัท ฯ ประกอบด้วย นายสุเมธ เจนเจษฎา
เป็นประธานคณะกรรมการตรวจสอบ นายไกรศักดิ์ ขัดคำ และ นายแพทย์เหลือพร ปุณณกันต์
เป็นกรรมการตรวจสอบ ต่อมา นายสุเมธ เจนเจษฎา นายแพทย์เหลือพร ปุณณกันต์
ได้ลาออกจากการเป็นกรรมการตรวจสอบ และได้มีการแต่งตั้งใหม่ประกอบด้วยผู้ทรงคุณวุฒิ 3 ท่าน
ดังนี้

1.  นายไกรศักดิ์ ขัดคำ ประธานกรรมการตรวจสอบ

2.  นายดำรงฤทธิ์ มาณวพัฒน์ กรรมการตรวจสอบ

3.  น.พ. เชิดศักดิ์ ธีระบุตร กรรมการตรวจสอบ

ขอบเขต หน้าที่ และความรับผิดชอบของคณะกรรมการตรวจสอบ มีดังนี้

ตามมติที่ประชุมวิสามัญผู้ถือหุ้น ครั้งที่ 4/2547 เมื่อวันที่ 27 กันยายน 2547
ได้มีการกำหนดขอบเขต หน้าที่และความรับผิดชอบของคณะกรรมการตรวจสอบดังต่อไปนี้

(ก) สอบทานให้บริษัทมีการรายงานทางการเงินอย่างถูกต้องและเพียงพอ
โดยประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

(ข) สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิภาพ
โดยสอบทานร่วมกับผู้สอบบัญชีและผู้ตรวจสอบภายใน

(ค) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(ง) พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
โดยคำนึงถึงความน่าเชื่อถือ
ความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

(จ) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

(ฉ) ปฏิบัติการอื่นใดตามที่คณะกรรมการของบริษัทมอบหมายและคณะกรรมการตรวจสอบเห็นชอบด้วย
เช่น ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหารของบริษัทในรายงานสำคัญๆ
ที่ต้องเสนอสาธารณชนตามที่กฎหมายกำหนด ได้แก่ บทรายงานและการวิเคราะห์ของฝ่ายบริหาร
เป็นต้น

(ช)
จัดทำรายงานการสอบทานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัทซึ่งรายงานดังกล่าวต้องลงนามโดยประธานคณะกรรมการตรวจสอบ
รวมทั้งให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินถึงความถูกต้องครบถ้วนและเชื่อถือได้
และความเห็นเกี่ยวกับความเพียงพอของระบบการควบคุมภายในของบริษัทลงนามโดยประธานคณะกรรมการตรวจสอบ

(ซ)
รายงานการดำเนินงานของคณะกรรมการตรวจสอบให้คณะกรรมการบริษัททราบเป็นประจำอย่างน้อยไตรมาสละหนึ่งครั้ง

(ฌ) ร่วมให้ความเห็นในการพิจารณาผลงาน การแต่งตั้ง การถอดถอน และกำหนดค่าตอบแทนของ
ผู้ตรวจสอบภายใน

โดยกำหนดวาระการดำรงตำแหน่งของกรรมการตรวจสอบของบริษัท ดังต่อไปนี้

(1) ประธานกรรมการตรวจสอบ 2 ปี

(2) กรรมการตรวจสอบ 2 ปี

ทั้งนี้ เมื่อครบวาระการดำรงตำแหน่งแล้ว
ประธานกรรมการตรวจสอบและกรรมการตรวจสอบที่พ้นจากตำแหน่งตามวาระอาจได้รับการแต่งตั้งให้กลับเข้าดำรงตำแหน่งได้อีก

3. ผู้บริหาร

ณ วันที่ 31 กรกฎาคม 2549 คณะผู้บริหาร ประกอบด้วย ผู้บริหาร 9 ท่าน ดังนี้

  1. น.พ. เจริญ มีนสุข กรรมการผู้อำนวยการแพทย์

  2. น.พ. ครรชิต อมาตยกุล รองผู้อำนวยการแพทย์และผู้อำนวยการแพทย์นอกเวลา

  3. น.พ. ปราโมทย์ นิลเปรม ผู้ช่วยผู้อำนวยการแพทย์และผู้อำนวยการแพทย์นอกเวลา

  4. นางสิริศิลป์ เจียสุวรรณ ผู้อำนวยการฝ่ายพยาบาล

  5. นางอำไพ พยัคคง ผู้อำนวยการบริหาร (รักษาการ) และรองผู้อำนวยการบริหาร

  6. นางชฎารัตน์ ศิริวัฒน์ รองผู้อำนวยการฝ่ายพยาบาล

  7. นางสาวมาลี บุญลีชัย รองผู้อำนวยการบริหาร (รักษาการ) และผู้ช่วยผู้อำนวยการบริหาร

  8. นายปิติภัทร สิหนาทกถากุล ผู้ช่วยผู้อำนวยการบริหาร (รักษาการ)

  9. นายชัยพร เสนสินโรจนานนท์ ผู้จัดการฝ่ายบัญชี

ขอบเขต หน้าที่ และความรับผิดชอบของผู้อำนวยการแพทย์ มีดังนี้

กรรมการผู้อำนวยการแพทย์ มีอำนาจ หน้าที่
และความรับผิดชอบในการบริหารงานในเรื่องเกี่ยวกับการดำเนินงานตามปกติธุระด้านแพทย์
ดังต่อไปนี้

(ก) ควบคุมดูแลการให้บริการรักษาพยาบาล รวมถึงการบริหารงานประจำวันของแพทย์ พยาบาล
เภสัชกร และบุคลากรทางการแพทย์อื่นๆ ให้เป็นไปตามกฎระเบียบของกระทรวงสาธารณสุข
แพทยสภา สภาพยาบาล เภสัชสภา

(ข) ดำเนินการหรือปฏิบัติงานให้เป็นไปตามนโยบาย แผนงาน และงบประมาณที่ได้อนุมัติจาก
คณะกรรมการบริษัทร่วมกับกรรมการผู้อำนวยการบริหาร

(ค) พิจารณา คัดเลือกบุคลากรทางการแพทย์ ที่มีความรู้ ความชำนาญ
มาร่วมงานกับโรงพยาบาลหรือให้ออกจากงาน

(ง) พิจารณา ควบคุม ดูแลการพิจารณาคัดเลือก ยา เวชภัณฑ์ เครื่องมือทางการแพทย์
และอุปกรณ์ที่
เกี่ยวข้องทางการแพทย์
โดยประสานงานกับกรรมการผู้อำนวยการบริหารในการดำเนินการจัดซื้อต่อไป

(จ) ร่วมกับกรรมการผู้อำนวยการบริหารพิจารณาเงินเดือน เงินบำเหน็จ
เงินค่าตอบแทนซึ่งได้รับอนุมัติจากคณะกรรมการบริษัท
ให้แก่พนักงานหรือลูกจ้างของบริษัทหรือบุคคลใดๆ ที่กระทำกิจการให้บริษัท

(ฉ) ร่วมกับกรรมการผู้อำนวยการบริหาร
ในการรักษามาตรฐานของการให้บริการให้มีคุณภาพซึ่งรับรองโดยสถาบันรับรองคุณภาพโรงพยาบาล

ทั้งนี้
อำนาจของกรรมการผู้อำนวยการแพทย์จะไม่รวมถึงอำนาจในการอนุมัติรายการใดที่อาจมีความขัดแย้ง
หรือรายการใดที่กรรมการผู้อำนวยการแพทย์หรือบุคคลที่เกี่ยวโยงกันกับกรรมการผู้อำนวยการแพทย์มีส่วนได้ส่วนเสีย
หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย (ถ้ามี)
ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุม
คณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

ขอบเขต หน้าที่ และความรับผิดชอบของกรรมการผู้อำนวยการบริหาร และผู้อำนวยการบริหาร
(รักษาการ) มีดังนี้

ปัจจุบัน บริษัทยังมิได้สรรหากรรมการผู้อำนวยการบริหาร แทนนายประภัทร สุทธาเวศ
ที่ได้เกษียณอายุงานลงในวันที่ 30 มิถุนายน 2548 อย่างไรก็ตาม
เพื่อความต่อเนื่องในการบริหารงาน คณะกรรมการได้แต่งตั้งนางอำไพ พยัคคง
ดำรงตำแหน่งผู้อำนวยการบริหาร เพื่อรักษาการตำแหน่งกรรมการผู้อำนวยการบริหาร
กรรมการผู้อำนวยการบริหาร และผู้อำนวยการบริหาร (รักษาการ) มีอำนาจ หน้าที่
และความรับผิดชอบในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
ดังต่อไปนี้

(ก) ควบคุมดูแลการดำเนินกิจการและ/หรือบริหารงานประจำวันของบริษัท

(ข) ดำเนินการหรือปฏิบัติงานให้เป็นไปตามนโยบาย แผนงาน
และงบประมาณที่ได้อนุมัติจากคณะกรรมการบริษัท

(ค)
พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาอนุมัติ
ทั้งนี้ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัทในกรณีเร่งด่วน
และให้นำเสนอคณะกรรมการบริษัท เพื่อทราบในที่ประชุมคราวต่อไป

  (ง) อนุมัติการจัดซื้อจัดจ้างในวงเงินไม่เกิน 300,000 บาทต่อครั้ง

(จ) อนุมัติการใช้จ่ายเงินลงทุนที่สำคัญๆ
ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
หรือตามที่คณะกรรมการบริษัทได้เคยมีมติอนุมัติในหลักการไว้แล้ว

(ฉ)
จัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้วแก่พนักงานหรือลูกจ้างของบริษัท
หรือบุคคลใดๆ ที่กระทำกิจการให้บริษัท

(ช) เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
นโยบาย ระเบียบ ข้อกำหนด คำสั่ง
มติที่ประชุมผู้ถือหุ้นและ/หรือมติที่ประชุมคณะกรรมการของบริษัททุกประการ

ทั้งนี้ อำนาจของกรรมการผู้อำนวยการบริหารและผู้อำนวยการบริหาร (รักษาการ)
จะไม่รวมถึงอำนาจในการอนุมัติรายการใดที่อาจมีความขัดแย้ง
หรือรายการใดที่กรรมการผู้อำนวยการบริหารหรือบุคคลที่เกี่ยวโยงกันกับกรรมการผู้อำนวยการบริหารและผู้อำนวยการบริหาร
(รักษาการ) มีส่วนได้ส่วนเสีย หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย
(ถ้ามี) ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

นอกจากนี้ ที่ประชุมคณะกรรมการ มีมติเพิ่มอำนาจรองผู้อำนวยการบริหาร (รักษาการ)
ให้มีอำนาจอนุมัติการจัดซื้อจัดจ้าง ในวงเงินไม่เกิน 300,000 บาท
ต่อครั้งเช่นเดียวกับผู้อำนวยการบริหาร (รักษาการ) ทั้งนี้
การมอบอำนาจดังกล่าวจะไม่รวมถึงอำนาจในการอนุมัติรายการใดที่อาจมีความขัดแย้ง
หรือรายการใดที่ผู้รับมอบอำนาจหรือบุคคลที่เกี่ยวโยงกัน มีส่วนได้ส่วนเสีย
หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย (ถ้ามี)
ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการกำหนดกรอบการพิจารณาไว้ชัดเจนแล้ว

ค่าตอบแทนกรรมการ, คณะกรรมการตรวจสอบและผู้บริหาร

ค่าตอบแทนกรรมการและคณะกรรมการตรวจสอบบริษัทฯได้จ่ายค่าตอบแทนกรรมการและคณะกรรมการตรวจสอบสำหรับงวดสิ้นสุดวันที่
31 กรกฎาคม 2549 ดังต่อไปนี้

(1) ค่าตอบแทนรวมของกรรมการบริษัท ในรูปแบบค่าเบี้ยประชุมและค่าตอบแทนอื่นๆ ดังนี้

(หน่วย: บาท)

  -------------------- ------------------------------------- ---------------- ------------------------------------- ---------- -------------
  เบี้ยประชุมคณะกรรมการ                                                          เบี้ยประชุมคณะกรรมการตรวจสอบ                        

  รายชื่อ                จำนวนครั้งที่เข้าประชุม/จำนวนครั้งที่เชิญประชุม   เบี้ยประชุมรายครั้ง   จำนวนครั้งที่เข้าประชุม/จำนวนครั้งที่เชิญประชุม   เบี้ยประชุม   รวมค่าตอบแทน

  1. นายจตุพร           7/7                                   21,000                                                            21,000
  สิหนาทกถากุล                                                                                                                   

  2. น.พ.เจริญ มีนสุข     7/7                                   21,000                                                            21,000

  3. นายเลิศศักดิ์ อัตศาสตร์ 7/7                                   21,000                                                            21,000

  4. น.พ.เดชา ตันไพจิตร  6/7                                   18,000                                                            18,000

  5. น.พ.ปรีดี เหตระกูล   0/7                                   -                                                                 -

  6. นายประภัทร สุทธาเวศ 7/7                                   21,000                                                            21,000

  7. น.พ.ประภาส ธีระกุล  7/7                                   21,000                                                            21,000

  8. นายสุชาติ           7/7                                   21,000                                                            21,000
  สิหนาทกถากุล                                                                                                                   

  9. นายวรดิษฐ์ วิญญรัตน์   2/7                                   6,000                                                             6,000

  10. นายบำรุง ภู่ไพบูลย์   4/7                                   12,000                                                            12,000

  11. นายสุเมธ เจนเจษฎา 6/7                                   22,000                                                            22,000

  12. นายไกรศักดิ์ ขัดคำ   6/7                                                                                          32,000     32,000

  13. นายดำรงฤทธิ์       3/7                                                                                          15,000     15,000
  มณวพัฒน์                                                                                                                       

  14. น.พ. เหลือพร      1/7                                                                                          3,000      3,000
  ปุณณกันต์                                                                                                                       

  15. นายเชิดศักดิ์ ธีระบุตร 0/7                                   -                                                      -          -

  รวม                                                        184,000                                                50,000     234,000
  -------------------- ------------------------------------- ---------------- ------------------------------------- ---------- -------------

ค่าตอบแทนกรรมการ คือค่าตอบแทนที่จ่ายให้แก่กรรมการของบริษัท
โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร
และค่าตอบแทนกรรมการดังกล่าว ได้รับอนุมัติจากผู้ถือหุ้นแล้ว

ค่าตอบแทนของกรรมการบริหารและผู้บริหาร

ค่าตอบแทนรวมของกรรมการบริหารและผู้บริหารของบริษัทฯ จำนวน 12 ท่าน ประจำปี 2548
เป็นจำนวนเงิน 14,096,175 บาท โดยที่ค่าตอบแทนดังกล่าวรวมถึงเงินเดือน
และผลประโยชน์ที่เกี่ยวข้องของผู้บริหาร

ในปี 2549 ค่าตอบแทนรวมของกรรมการบริหารและผู้บริหารของบริษัทฯ จำนวน 12 ท่าน
เป็นจำนวนเงิน 16,091,015 บาท

ค่าตอบแทนอื่นๆ (ถ้ามี)

ไม่มี